భండారు శ్రీనివాస రావు – వార్తా వ్యాఖ్య: ఎం.సత్యనారాయణరావుగారు – ఓ జ్ఞాపకం
వెనుకటి రోజుల్లో హైదరాబాదు రేడియో స్టేషన్ మొత్తంలో డైరెక్ట్ టెలిఫోన్ వుండేది డైరెక్టర్ తరవాత మా న్యూస్ రూంలోనే. మిగిలిన వాళ్ళను కాంటాక్ట్ చేయాలంటే ఎక్స్ టెన్షన్ నంబర్ డయల్ చేయాల్సి వచ్చేది. అందువల్ల ఎవరెవరి ఫోన్లో మాకు వస్తుండేవి.
ఒకరోజు ఆర్టీసీ ఆఫీసునుంచి ఫోన్. చైర్మన్ లైన్లోకి వచ్చారు. ఆదివారం మధ్యాహ్నం భోజనానికి ఆహ్వానించారు. ఆయనతో వున్న పరిచయంతో, ఇంకా ఎవరెవరు వస్తున్నారని మాటవరసకు అడిగాను. "ఎవరూ లేరు, మీరూ మీతో పాటు మీ దగ్గర రైతుల ప్రోగ్రాములు అవీ చూస్తూవుంటారే అదే, నిర్మలా వసంత్, విజయకుమార్ వాళ్ళల్లో ఎవరినయినా ఒక్కసారి ఫోను దగ్గరికి పిలిస్తే వాళ్ళకు కూడా చెబుతాను." అన్నారాయన.
అప్పుడు లైట్ వెలిగింది. ఆయన ఫోను చేసింది వాళ్ళకోసం. భోజనానికి పిలుద్దామని అనుకుంది కూడా వాళ్లనే. ముందు ఫోన్ రిసీవ్ చేసుకున్నాను కనుక, విలేకరిగా తెలిసినవాడిని కనుక, మర్యాదకోసం నన్ను కూడా పిలిచివుంటారు.
ఆయన ఎవరో కాదు సీనియర్ కాంగ్రెస్ నాయకుడు, ఇందిరాగాంధీ హయాంలోనే ఏఐసీసీ ప్రధాన కార్యదర్శి, మూడు పర్యాయాలు లోక సభ సభ్యులుగా పనిచేసిన ఎం. సత్యనారాయణరావు గారు.
ఈ ప్రస్తావన అంతా ఎందుకంటే, రేడియోలో పనిచేసే కళాకారులు ఎవరో బయటకు తెలియకపోయినా , వారి స్వరాలే వారిని నలుగురికీ సుపరిచితుల్ని చేస్తాయని చెప్పడానికి. ఆ తరవాత కాలంలో సత్యనారాయణరావుగారిని నేను కలిసిన ప్రతి సందర్భంలోనూ, వాళ్ళిద్దరినీ మెచ్చుకుంటూ మాట్లాడేవారు. ఎప్పుడో డిల్లీలో వున్నప్పుడు మినహా తప్పకుండా వారి కార్యక్రమాన్ని వింటూవుంటానని చెప్పేవారు. రేడియో పెడితే చాలు, పాలూ పేడా తప్ప ఇంకేముంటాయి అని హేళనగా మాట్లాడుకునే రోజుల్లో, ఇలాటి వారుచెప్పే మాటలే
ఆ కళాకారులకు నూతన జవసత్వాలను ఇచ్చేవని అనుకుంటాను.
అలాంటి రేడియో అభిమాని, రాజకీయ కురువృద్ధుడు అయిన ఎం. సత్యనారాయణ రావు రాత్రి కరోనా కాటుకు బలయ్యారు అని తెలిసినప్పుడు ఈ ఉదంతం గుర్తుకు వచ్చింది.
bhandaaru srinivasa raavu – varta vyaakhya: em.satyanaaraayanaraavugaaru – oo ghnaapakam
venukati rojullo haidaraabaadu radio station mottamlo direct telifon vundedi director taravaata maa neus roomlone. migilina vaallanu contact cheyalante ex tension nambar dial cheyalsi vachedi. anduvalla evarevari fonlo maaku vastundevi.
okaroju articy aafiisununchi fon. chairman lainloki vachaaru. aadivaaram madhyaahnam bhojananiki aahvaaninchaaru. aayanatho vunna parichayamtho, inka evarevaru vastunnaarani maatavarasaku adigaanu. "evaruu leru, meeroo meetho paatu mee daggara raitula prograamulu avy chustuvuntare adhe, nirmala vasant, vijayakumar vaallallo evarinayina okkasari phonu daggariki piliste vaallaku kuudaa chebutaanu." annarayana.
appudu liet veligindi. aayana phonu chesindi vallakosam. bhojananiki piluddaamani anukundi kuudaa vaallane. mundu fon receve chesukunnanu kanuka, vilekarigaa telisinavaadini kanuka, maryadakosam nannu kuudaa pilichivuntaaru.
aayana evaro kaadu seanier congress nayakudu, indiraagaandhii hayamlone aicc pradhaana kaaryadarsi, moodu paryayalu loka sabha sabhyulugaa panichesina em. satyanaaraayanaraavu gaaru.
ee prastaavana antaa endukante, radiolo panichese kalaakaarulu evaro bayataku teliyakapoyina , vaari swarale vaarini nalugurikee suparichitulni chestayani cheppadaaniki. aa taravaata kaalamlo satyanaaraayanaraavugaarinansa nenu kalisina prati sandarbhamloonuu, vaalliddarinii mecchukuntu matladevaru. eppudo dilleelo vunnappudu minaha tappakunda vaari kaaryakramaanni vintuuvuntaanani cheppevaaru. radio pedithe chaalu, paaluu peda tappa inkemuntaayi ani helanagaa matladukune rojullo, ilati vaarucheppe matale
aa kalaakaarulaku noothana javasatvaalanu ichevani anukuntaanu.
alanti radio abhimani, rajakeeya kuruvruddhudu ayina em. satyanarayana raavu raatri karona kaatuku balayyaru ani telisinappudu ee udantam gurtuku vachindi.